VENDIM
Nr. 116, datë 23.2.2018

PËR DISA SHTESA DHE NDRYSHIME NË VENDIMIN NR. 187, DATË 8.3.2017, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE, NË KRYEMINISTRI, APARATET E MINISTRIVE TË LINJËS, ADMINISTRATËN E PRESIDENTIT, TË KUVENDIT, KOMISIONIT QENDROR TË ZGJEDHJEVE, GJYKATËN E LARTË, PROKURORINË E PËRGJITHSHME, DISA INSTITUCIONE TË PAVARURA, INSTITUCIONET NË VARËSI TË KRYEMINISTRIT, INSTITUCIONET NË VARËSI TË MINISTRAVE TË LINJËS DHE ADMINISTRATËN E PREFEKTIT”, TË NDRYSHUAR

Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të pikës 2, të nenit 7, të ligjit nr. 152/2013, “Për nëpunësin civil”, të ndryshuar, të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura, të krijuara me ligj”, të ndryshuar, dhe të ligjit nr. 109/2017, “Për buxhetin e vitit 2018”, me propozimin e Kryeministrit, Këshilli i Ministrave

VENDOSI:

1. Në vendimin nr. 187, datë 8.3.2017, të Këshillit të Ministrave, të ndryshuar, bëhen shtesat dhe ndryshimet, si më poshtë vijon: 
a) Në pikën 1/2 dhe kudo në vendim: 
i) shtohen emërtesat “Agjencia Kombëtare e Diasporës” dhe “Qendra e Koordinimit kundër Ekstremizmit të Dhunshëm”;
ii) emërtesa “Qendra e Ofrimit të Shërbimeve Publike të Integruara” zëvendësohet me “Agjencia e Ofrimit të Shërbimeve Publike të Integruara”. 
b) Në shkronjën “a”, të pikës 1/3, dhe kudo në vendim: 
i) emërtesa “Agjencia Kombëtare e Provimeve” zëvendësohet me “Qendra e Shërbimeve Arsimore”;
ii) emërtesa “Drejtoria e Patentave dhe Markave” zëvendësohet me “Drejtoria e Përgjithshme e Pronësisë Industriale”;
iii) emërtesa “Agjencia për Zbatimin e Reformës Territoriale” zëvendësohet me “Agjencia për Mbështetjen e Vetëqeverisjes Vendore”;
iv) shtohen emërtesat “Agjencia e Sigurimit të Cilësisë në Arsimin e Lartë” dhe “Agjencia e Blerjeve të Përqendruara”. 
c) Në shkronjën “b”, të pikës 1/3, dhe kudo në vendim: 
i) emërtesat “Agjencia e Akreditimit për Arsimin e Lartë” dhe “Inspektorati Shtetëror i Ujërave” shfuqizohen;
ii) emërtesa “Reparti i Inspektim-Shpëtim Minierave” zëvendësohet me “Autoriteti Kombëtar për Sigurinë dhe Emergjencat në Miniera”;
iii) emërtesa “Inspektorati Shtetëror i Mjedisit dhe Pyjeve” zëvendësohet me “Inspektorati Shtetëror i Mjedisit, Pyjeve dhe Ujërave”;
iv) fjalët “... dhe punonjësit jomësimorë në Universitetin Ushtarak dhe Akademinë e Mbrojtjes ...” shfuqizohen. 
ç) Pas pikës 4/16 shtohet pika 4/17, me këtë përmbajtje: 
“4/17. Në Drejtorinë e Përgjithshme të Pronësisë Industriale, nëpunësit civilë të njësisë së ekzaminimit, në masën 10 000 (dhjetë mijë) lekë.”.  
d) Pas pikës 8/6 shtohen pika 8/7 dhe 8/8, me këtë përmbajtje: 
“8/7. Kategoritë e pagave të pozicioneve të punës së nëpunësve për emërtesat “Specialist” deri në “Titullar i institucionit” në Qendrën e Koordinimit kundër Ekstremizmit të Dhunshëm janë sipas lidhjes nr. 5/7, që i bashkëlidhet këtij vendimi dhe është pjesë përbërëse e tij.
8/8. Kategoritë e pagave të pozicioneve të punës së nëpunësve për emërtesat “Specialist” deri në “Titullar i institucionit” në Agjencinë e Prokurimit Publik janë sipas lidhjes nr. 5/8, që i bashkëlidhet këtij vendimi dhe është pjesë përbërëse e tij.”.
dh) Në lidhjen nr. 6, që përmendet në pikën 9, emërtesa “Agjencia Kombëtare e Provimeve” zëvendësohet me “Qendra e Shërbimeve Arsimore”.
e) Pas pikës 9/10 shtohet pika 9/11, me këtë përmbajtje:  
“9/11. Kategoritë e pagave të pozicioneve të punës së nëpunësve për emërtesat “Specialist” deri në “Titullar i institucionit” në Agjencinë e Blerjeve të Përqendruara janë sipas lidhjes nr. 6/11, që i bashkëlidhet këtij vendimi dhe është pjesë përbërëse e tij.”.
ë) Në lidhjen nr. 7, që përmendet në pikën 10, emërtesa “Akademia e Mbrojtjes” shfuqizohet.
f) Lidhja nr. 7/4, që përmendet në pikën 10/4, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 
2. Efektet financiare, që rrjedhin nga zbatimi i këtij vendimi, për vitin 2018:
a) për përcaktimet që lidhen me Agjencinë Kombëtare të Diasporës, Qendrën e Koordinimit kundër Ekstremizmit të Dhunshëm dhe Agjencinë e Blerjeve të Përqendruara të fillojnë nga momenti i emërimit të nëpunësve në detyrë dhe të përballohen nga fondet e miratuara për secilin institucion për vitin 2018;
b) për përcaktimet në shkronjat “a”, për Agjencinë e Ofrimit të Shërbimeve Publike të Integruara, “c”, për Universitetin Ushtarak dhe Akademinë e Mbrojtjes, dhe “ë” e “f”, të pikës 1, të këtij vendimi, të fillojnë nga data e hyrjes në fuqi të këtij vendimi;
c) për të gjitha përcaktimet e tjera të fillojnë nga data e transferimit të nëpunësve në pozicionet e reja të punës dhe të përballohen nga fondet e miratuara për secilin institucion për vitin 2018. 
Ky vendim hyn në fuqi pas botimit në Fletoren Zyrtare.  
KRYEMINISTRI
Edi Rama


Lidhja nr. 5/7
 
Kategoritë e pagave të pozicioneve të punës së nëpunësve për emërtesat “Specialist” deri në “Titullar institucioni” në Qendrën e Koordinimit kundër Ekstremizmit të Dhunshëm 

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS 
TË PUNËS
PAGA E GRUPIT

	Titullar i institucionit
	II-a
	1

	Përgjegjës Sektori në njësitë e përmbajtjes
	III-a
	1

	Përgjegjës Sektori në njësitë mbështetëse
	III-a/1
	1

	Specialist në njësitë e përmbajtjes 
	III-b
	1 ose 2

	Specialist në njësitë mbështetëse
	IV-a
	1 ose 2 ose 3

	
	IV-b
	1 ose 2 ose 3



Lidhja nr. 5/8 

Kategoritë e pagave të pozicioneve të punës së nëpunësve për emërtesat “Specialist” deri në “Titullar institucioni” në  Agjencinë e Prokurimit Publik 

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS
PAGA E GRUPIT

	Titullar i institucionit
	I-b
	1

	Drejtor Drejtorie
	II-b
	1

	Përgjegjës Sektori
	III-a/1
	1

	Specialist
	IV-a
	1 ose 2 ose 3

	
	IV-b
	1 ose 2 ose 3















Lidhja nr. 6/11 

Kategoritë e pagave të pozicioneve të punës së nëpunësve për emërtesat “Specialist” deri në “Titullar institucioni” në  Agjencinë e Blerjeve të Përqendruara 

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS
PAGA E GRUPIT

	Titullar i institucionit
	II-a
	1

	Drejtor Drejtorie

	II-b
	1

	Përgjegjës Sektori.
Koordinator
	III-a
	1

	Përgjegjës Sektori
	III-a/1
	1

	Specialist
	III-b
	1 ose 2

	
	IV-a
	1 ose 2 ose 3

	
	IV-b
	1 ose 2 ose 3


Lidhja nr. 7/4

Kategoritë e pagave të punonjësve civilë në pozicionet “Specialist” deri në “Titullar institucioni”, në institucionet në varësi të Ministrisë së Mbrojtjes, që përcaktohen 
në pikën 1/3/b, të këtij vendimi

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS
PAGA E GRUPIT

	Titullar i institucionit
	II-b
	1

	Zëvendëstitullar.
Kryeinxhinier në Kantierin e Ndërtimit të Anijeve Pashaliman.
Drejtor.
Përgjegjës Departamenti në Institutin e Gjeografisë dhe Infrastrukturës Ushtarake.
	III-a
	1

	Kryeinxhinier 
	III-a/1
	1

	Përgjegjës/Shef Sektori/Seksioni.
Kryeredaktor
	III-b
	1 

	Shef zyre.
Zëvendësshef.
Specialist në Akademinë e Forcave të Armatosura
	IV-a
	1 

	Specialist.
Redaktor.
Sekretar mësimor në Akademinë e Forcave të Armatosura. 
Bibliotekar në Akademinë e Forcave të Armatosura 
	IV-b
	1 ose 2 ose 3

